Carcassonne

**Carcassonne** (okzitanesch: Carcassona) ass eng Stad a Südfrankräich an d'Prefecture vum Departement Aude.

Carcassonne läit zirka 70&nbsp;km nordwestlech vu Perpignan un enger aler Handelsstrooss tëscht dem Mëttelmier an dem Atlantik an huet 47.068 Awunner. Duerch d'Stad fléissen d'Flëss Aude a Fresquel an de Canal du Midi.

D'Stad ass duerch d**Cité de Carcassonne'' bekannt, enger [[mëttelalter]]lecher Festung déi op engem Hiwwel vun der Alstad läit.

== Geschicht ==
An der [[Antiquitéit]] housch Carcassonne ''Carcas(s)o'' a louch am Gebitt vun den [[Volcae Tectosages|Tektosagen]], enger Volleksgrupp vun de [[Kelten]].

Am [[1. Joerhonnert v. Chr.]], ënner der Herrschaft vun de [[Réimescht Räich|Réimer]] haten d'Awunner dat [[Latäin|laténgescht]] Biergerrecht an de [[Gaius Iulius Caesar|Caesar]] huet an der ''Colonia Iulia Carcaso'' eng [[Place d'armes (Festung)|Waffeplaz]] baue gelooss.

Am Joer [[462]] ass d'Kolonie un de [[Westgoten|westgotesche]] Kinnek [[Thierry II. †466|Thierry II.]] gefall. D'Westgote blouwen am Besëtz vun der Stad bis se [[725]] vun de [[Sarazenen]] eruewert gouf. D'arabesch Herrschaft war awer net vu laanger Dauer, well [[759]] de [[Pippin de Jonken]], Kinnek vun de [[Franken]], [[Septimanien]] ageholl an et mam [[Frankeräich]] zesumme geschloen huet.

D'Stad gouf duerno de Sëtz vu Grofen; den éischten dee mam Numm ernimmt ass, war de [[Bello vu Carcassonne|Bello]] deen uganks vum [[9. Joerhonnert]] regéiert huet. Nom Doud vum Grof [[Roger III. (Carcassonne)|Roger]] [[1067]] koum Carcassonne ënner d'Opsiicht vun de [[Kinneke vun Aragón]], ass am Fong awer weiderhi selbstänneg vun de Vizegrofen aus dem [[Haus Tranceval]] regéiert ginn.

Am [[13. Joerhonnert]] hat an der Festung déi zentral Verwaltung vun der [[Inquisitioun]] a Süd-Frankräich hire Sëtz; Carcassonne war och ee vun den Haaptstëtzpunkte vun de [[Katharer]]. Nodeems d'Stad [[1209]] am Kader vum [[Albigenserkräizzuch]] ugegraff a belagert gouf, huet se no ronn 2 Woche kapituléiert; [[1247]] huet de leschte Vizegrof vu Carcassonne, de [[Raimund II. Trencavel]] zu Gonschte vum [[Louis IX. vu Frankräich|Louis IX.]] op seng Uspréch op d'Stad verzicht a Carcassonne ass du fir zerguttst un déi franséisch Kroun gefall.

Vun 1247 un ass dunn um lénkse Bord vun der Aude d'Ënnerstad entstanen. [[1355]], an den éischte Jore vum [[Honnertjärege Krich]] gouf d'Ënnerstad vun den Englänner eruewert an niddergebrannt. [[1591]] koum Carcassonne an d'Hänn vun der [[Kathoulesch Liga|kathoulescher Liga]] déi eréischt [[1596]] den [[Henri IV. vu Frankräich|Henri IV.]] als franséische Kinnek unerkannt huet.

D'Ënnerstad huet sech am Laf vun der Zäit ëmmer weider entwéckelt an och nach haut wunnt do d'Majoritéit vun de Leit. D'Festung um Hiwwel ass deemgéintiwwer am Laf vun de Joerhonnerten ëmmer méi verfall a se gouf eréischt am Joer [[1835]] vum Architekt [[Eugène Viollet-le-Duc]] restauréiert. Op de 14 ha, op deenen am Mëttelalter 3-4.000 Mënsche gewunnt hunn, liewen haut nach just 229 Awunner fir zeguttst.

D**Cité de Carcassonne'' zielt haut zu deenen am beschten erhalene Festungsstied vun Europa. D'Alstad mat der gutt erhalener duebeler Stadmauer gouf 1997 vun der UNESCO zum Weltkulturierwen erkläert an ass haut en aussergewéinlechen Touristenzentrum.

## Um Spaweck